Գրագետ ծրագրավորումը ծրագրավորման մեթոդոլոգիա է, որտեղ ծրագրերի տրամաբանությունը գրվում է որևէ բնական լեզվով (օրինակ, հայերեն կամ անգլերեն), և այդ մեկնաբանություններում ներդրվում են որևէ ծրագրավորման լեզվով գրված մակրոսներ կամ կոդի հատվածներ։ Մակրոսները ծրագրային ֆայլում պարզ, բացատրող արտահայտություններ են, որոնք ներկայացնում են ծրագրավորման խնդրի լուծման գաղափարը մարդկային, բնական լեզվով։ Այս մակրոսները նույնն են, ինչ փսևդոկոդը, որն օգտագործվում է համակարգչային ալգորիթմները նկարագրելու համար։ Պրեպրոցեսորն օգտագործվում է հիերարխիաները փոխարինելու համար, կամ ավելի ճիշտ կլինի ասել՝ փոխկապակցելու համար մակրոսի[3] «վեբերը», ստեղծելու համար կոմպիլյացվող կոդ մեկ հրամանով ("tangle") և փաստաթղթավորում մեկ այլ «հյուսվածքով»։ Պրեպրոցեսորը ունակ է նաև դուրս բերել մակրոսի պարունակությունը և գրել արդեն գոյություն ունեցող այլ գրագետ ծրագրավորման ֆայլի մակորսի մեջ։